Այս անգամ նրա ընտյալը եղավ Դոլորեսը` ուղեհսկիչի դուստրը: Մարսելոն այդ մասին մտածել էր նախքան վճիռ կայացնելը, և նրա զգուշավորությունը, որպեսզի չկրկնվեր նախորդ տխուր պատմությունը, նրան հասցրեց այնպիսի ծայրահեղության, որ նոր զոքանչին ենթարկեց ամենատարօրինակ ու դժվարին փորձությունների: Իսկ սենյորա Խասինտան ոչխարի պես հիմար ու անզգույշ էր և հենց իր հիմարության և զգուշավորության շնորհիվ հաղթող դուրս եկավ,- անմեղությունն ի վերջո միշտ հաղթանակում է,- այն ծուղակներից և դարաններից, որ ոչ թե չարամտորեն, այլ պարզապես նրան փորձելու համար պատրաստում էր իր փեսան: